cyanic-selkie/wikianc huggingface dataset:
Patrick O'Hearn
1980-åra og solokarriere
I 1981 vart trommeslagaren og tidlegare Zappa-bandmedlem Terry Bozzio invitert av O’Hearn til å danna eit new wave-band, Missing Persons i lag med gitairtsen på fleire Zappa-album, Warren Cuccurullo og Dale Bozzio, som hadde sunge på fleire Zappa-produksjonar og nettopp gifta seg med Terry. O'Hearn skifta no frå elektrisk bass til synthesizerar. Missing Persons spelte inn tre album for Capitol Records: Spring Session M (1982), Rhyme & Reason (1984), and Color In Your Life (1986). Bandet vart oppløyst tidleg 1986 og O'Hearn og Terry Bozzio vart med den tidlegare Duran Duran-gitaristen Andy Taylor og den tidlegare Sex Pistols-gitaristen Steve Jones for albumet Thunder (1987), og ein kort turné. Sjølv om både Terry Bozzio og Warren Cuccurullo seinare medverka til fleire av soloalbuma til O'Hearn, ønskte ikkje O'Hearn å delta i gjenforeininga av Missing Persons i 2001.
Solokarrieren til O'Hearn vart i stor grad driven fram av det tidlegare Tangerine Dream-medlemmet Peter Baumann, som hadde starta eit nytt plateselskap for progressiv instrumentalmusikk - ein nisje som Group 87 tidlegare hadde utforska. Baumann skipa Private Music seint i 1984, og signerte kontrakt med O'Hearn (med Mahavishnu Orchestra-fiolinisten Jerry Goodman, Roxy Music-klaverspelaren Eddie Jobson, og seinare Yanni og Suzanne Ciani), og produserte debutplata til O'Hearn, Ancient Dreams (1985).
O'Hearn følgde opp Ancient Dreams med to album - Between Two Worlds (1987), som gav han sin første Grammy-nominasjon, og Rivers Gonna Rise (1988). Albuma vart gradvis lysare i tonen etter kvart som O'Hearn vart meir spelt på jazz- og new age-radiostasjonar. O'Hearn produserte òg musikk for gitaristen Colin Chin på Intruding on a Silence, med Mark Isham på trompet.
Det fjerde albumet, Eldorado (1989), gjekk inn i verdsmusikk-sjangeren - og blanda stilen til O'Hearn med rytmar og klangar frå Sør-Amerika og Midtausten.
Han skreiv òg musikk for den niande og siste sesongen av fjernsynsserien Falcon Crest.
1990-åra
Eit album av techo-miksar kalla Mix Up vart gjeven ut av Private Music i 1990, med bidrag frå populære musikkprodusentar, inkludert David Frank, Joe «The Butcher» Nicolo og Carmen Rizzo Jr. Mix Up fekk dårleg kritikk og selde dårleg, og var lenge ute av opplag. Albumet vart gjeven ut at O'Hearn kjende til det.
Eit stort vendepunkt i O'Hearn skjedde med utgjevinga av Indigo (1991). Det vart omtalt av selskapet som «In the tradition of Ancient Dreams», O'Hearn nytta mindre synthesizer og fokuserte i staden på å manipulere rom, akustikk og tekstur til å skape eit album med ein samanhengande tone.
I 1992 skreiv O'Hearn musikken for White Sands, ein politi-thriller med Willem Dafoe og Samuel L. Jackson. Seinare det året skreiv han musikk for Silent Tongue, skriven og regissert av Sam Shepard med Alan Bates, Richard Harris, River Phoenix og Dermot Mulroney.
Etter fire år utan soloalbum og hovudsakleg fokusert på filmmusikk, gav O'Hearn Trust i 1995 på det nydanna selskapet Deep Cave. Her hadde han med seg David Torn og tidlegare bandkollegaer Terry Bozzio og Warren Cuccurullo. O'Hearn vart nominert til Grammy-prisen for Trust. Kort tid etter gav han ut Metaphor (1996). I 1996 kom òg musikken til filmen Crying Freeman,
2000-åra
Det neste soloprosjektet til O'Hearn, So Flows the Current (2001), var innspelt i løpet av tre år, frå 1997 til 2000, med studiomusikarar og ikkje i så stor grad elektronisk musikk.
Beautiful World kom ut i 2003 og vart kåra til årets album av det nasjonale radioprogrammet Echoes. Dette vart følgd opp av Slow Time i 2005, der O'Hearn eksperimenterte med modernistisk musikk - inkludert referansar til Steve Roach og Pierre Boulez.
I 2007 gav O'Hearn ut plata Glaciation, inspirert av bilete frå polarstrøka. Sommare det året spelte O'Hearn bass på John Hiatt-albumet Same Old Man. Hiatt bad han så med seg i bandet sitt og hans pelte på den påfølgjande turneen til Hiatt og fram til 2010 og var med på følgjande innspelingar: The Open Road - 2010, Dirty Jeans and Mudslide Hymns - 2011 og Mystic Pinball - 2012.
2010-åra
Det 13. albumet til O'Hearn, Transitions, kom ut digitalt i 2011 og på CD seinare på året.
Andrzej Kiwala
Andrzej Kiwala er ein opphavleg polsk filmteknikar med svært lang fartstid, både innan polsk og norsk filmproduksjon.
Andrzej Kiwala er fødd i Łódź. I Polen arbeidde han som laboratoriesjef innan filmproduksjon i 22 år. Han vart deretter headhunta til Noreg, der han arbeidde for Nordisk Film i Nydalen i Oslo.
Gadarene Lake
Gadarene Lake er ein innsjø av smeltevatn kring 2 km lang i isbremmen i George VI Sound, som ligg nedanfor Swine Hill. Austbreidda grensar til eksponerte klipper på vestkysten av Palmer Land i Antarktis. Om sommaren strøymer store mengder vatn ut i innsjøen frå ei ravine like nord for Swine Hill. Han vart oppdaga og kartlagt i 1948 av Falkland Islands Dependencies Survey. Namnet kom på den tida frå ein episode med galskap hos sledehundane då dei prøvde å kaste seg sjølv og sledane ned dei bratte isbakkane til vatnet, som gadarene-svin.
Distriktet Spittal an der Drau
Distriktet Spittal an der Drau er eit administrativt distrikt (Bezirk) i forbundslandet Kärnten i Austerrike. Distriktet dekker ei flatevidd på 2 764 km² og har 76 000 ibuarar (2017). Byen Spittal er administrasjonssenter for distriktet.
Kommuneskipnaden
Distriktet består av 33 kommunar. Tre av desse er bykommunar og ni såkalla markandskommunar (Marktgemeide). Distriktssenteret Spittal har over 15 000 ibuarar, medan eit fleirtal av kommunane har færre enn 2 000 ibuarar.
Bjursås
Bjursås er ein svensk tettstad i Falu kommun i Dalarnas län i landskapet Dalarna. I 2005 hadde tettstaden 1 864 innbyggjarar. Nokre kilometer aust for Bjursås ligg Bjursås Ski Center, eit alpint skianlegg.
Hermann Scherer
Hermann Scherer var ein tysk-sveitsisk ekspresjonistisk kunstmålar og bilethoggar  fødd i Rümmingen i Baden-Württemberg.
Liv og gjerning
To tilhøve hadde avgjerande innverknad på hans kunstnariske utvikling i dei tidlege 1920-åra; ei vandreutstilling med Edvard Munchs kunst på Kunsthaus Zürich, og så vart han kjend med Ernst Kirchner. Åra 1922-24 arbeidde han i fleire lange periodar i grenda Frauenkirch ved Davos. I 1924 fekk han så høve til å delta på ei utstilling av nyare tysk kunst i Stuttgart med tre av treskulpturane sine.
Same året danna han, saman med Albert Müller og Paul Camenisch, kunstnargruppa Rot-Blau («Raud-blå») som også Werner Neuhaus slutta seg til. På ei utstilling i Kunstverein Basel i 1925 fekk gruppa stor offentleg merksemd. Kort etter fekk gruppa høve til å stille ut verk på Kunsthaus Zürich. Til begge utstillingane vart enkelte verk avvist, då dei vart erklært for å vere støytande.
Eldar Heide
Eldar Heide er ein norsk filolog.
Eldar Heide har magistergrad i norrøn filolog, og han tok i 2006 doktorgraden (dr.art.) ved Universitetet i Bergen med avhandlinga Gand, seid og åndevind.
Eldar Heide er professor i norsk ved Høgskulen på Vestlandet. Han har hatt ulike stillingar ved Høgskulen i Bergen frå 2014.
Eldar Heide var sekretær for Statens namnekonsulentar for norske stadnamn i Nord-Noreg 1998-2002 og sit i Klagenemnda for stadnamnsaker frå mai 2020.
I september 2022 starta Heide podkasten Tru og meining i gammal tid.
Antihelt
Antihelt (etter engelsk antihero) er ein hovudperson i ein roman, film eller anna som manglar konvensjonelle helteeigenskapar, som mot, idealisme eller moral, og opptrer motsett av det ein ville venta seg av rolletypen. Sjølv om antiheltar kan utføra handlingar som er moralsk rette, gjer dei det ikkje alltid av dei rette grunnane, men gjer ofte heller det som vil gagna dei sjølv eller opptrer på andre måtar som strir imot konvensjonelle etiske reglar.
Eldar Heide
Publikasjonar
Sjå publikasjonsliste
Kristelig Gymnasium
Skulen har tradisjonelt fått fleire søkarar enn han har plassar til. Skulen utvida difor tilbodet med lokale i Pilestredet 56. Bygde stod ferdige hausten 2010.
Skulen har to eigne songkor (KG Singers og KG-koret) og dessutan eit eige klokkekor (KG Bells). Desse held årleg ei rekkje konsertar, inkludert ein årleg Julesangaften i Oslo Konserthus.
Meldal prestegard
Meldal prestegard eller Grøtte prestegard ligg nordvest for Meldal kyrkje, på den andre sida av fylkesveg 501.
Kristelig Gymnasium
Elevane ved skulen arrangerer årleg ein eigen innsamlingsaksjon (KGs Elevaksjon) til inntekt for ulike velgjerande organisasjonar.
Meldal prestegard
Kyrkestaden er frå mellomalderen, og prestegarden vart flytta til den noverande staden omkring midten av 1700-talet. Under prost Jacob von der Lippe Parelius (1793–1818) vart han bygd ut til eit storslått anlegg med lysthus, barokkhage og allear. Prestegardstunet, som er omkransa av bygningar, er på fleire mål. Delar av bygningsmassen har vorte fornya sidan Parelius’ tid. Jorda er forpakta bort.
Hovudbygningen vart oppført i 1905–06, og driftsbygningen er frå 1827. Elles er borgstove/forpaktarbustad, stabbur, vognskjul, lysthus og jordkjellar/potetkjellar frå 1700-tallet. Sistnemnde vert gjerne omtala som den første i landet.
Dette er ein av fem prestegardar som Opplysningsvesenets fond har utarbeidd bøker om.
Tangled Up in Blue
«Tangled Up in Blue» er ein song av Bob Dylan. Songe er opningssporet på Blood on the Tracks frå 1975. Rolling Stone rangerte songen på 68. plass på lista deira over dei 500 største songane gjennom tidene.
Tekst
«Tangled Up in Blue» er eit av dei tydlegaste døma på at Dylan prøver å skrive ein «fleirdimensjonal» song som trassar eit fast punkt i tid og rom. Dylan hadde nyleg studert måling og kubismen, som prøvde å nytte fleire perspektiv i eit enkelt synsplan, og var påverka av dette. Som Neil McCormick sa i 2003: «Ein verkeleg usedvanleg episk tekst om ei personleg og upåliteleg soge, teken ut av flakkande minner som ein fem-og-eit-halvt minuttar lang musikalsk Proust.» I eit intervju frå 1978 forklarte Dylan denne skrivemåten: «Det som er forskjellig med denne stilen er at det finst ein kode i teksten og det finst inga tidskjensle. Det er ikkje teke omsyn til tida. Du har i går, i dag og i morgon i det same rommet og det er ikkje mykje du ikkje kan førestille deg som ikkje kan skje.».
Teksten er stundom ugjennomsiktig, men songen verkar (som dei fleste songane på albumet) å vere ei soge om ein kjærleik som har enda, men ikkje frivillig. Det siste verset byrjar: og sluttar
Dylan skreiv stadig om teksten sjølv etter albumet kom ut. Utgåva som finst på konsertalbumet Real Live (og gjennom Europa-turneen i 1984) har ein heilt annan tekst. I den første studioutgåva (frå innspeling i New York City i desember 1974) og ofte i konsertframføringar, har han sunge somme av versa i tredje person, i staden for i første person.
Andre utgåver
Songen har vorte spelt av mange andre artistar, mellom anna Great White, Jerry Garcia, Half Japanese, Robyn Hitchcock, the Indigo Girls, Ani Difranco, the String Cheese Incident, Twin Valleys og The Whitlams.
Songen er med i spelet Rock Band 2, som den vanskelegaste songen i song-seksjonen.
Norske utgåver
Det er skrive minst tre norske versjonar av songen. Stein Erik Larsen skreiv den første, kalla «Vikla inn i blått» og vart framført Ødeland Kvartal på singelen «4 sanger av Bob Dylan» i 1996. Tom Roger Aadland skreiv ein nynorsk tekst med same tittel, «Vikla inn i blått» for albumet Blod på spora i 2009. Ein annan nynorsk tekst vart skriven av Oddvar Torsheim kalla «Afrika tur-retur blues» på albumet Tur-retur blues i 2000.
Tambopata
Tambopata er ei elv som høyrer til Amazonasbassenget, og er ei bielv til Madre de Dios. Ho renn gjennom regionen Madre de Dios, og Puno-regionen i Peru. I tillegg er ho grenseelv mot Bolivia gjennom ei kort strekning. Ho har ei total lengd på 402 km.
Elva vert fødd i dei snøkvite åsane som dominerer det peruansk-bolivianske Altiplano, i høgd over 3900 moh. Gjennom første nedstiginga mot låglandet i Amazonas dannar ho stryk og fossar i djupe dalar.
Ingvald Førre
Ingvald Severin Johannessen Førre var ein norsk avisredaktør, offentleg tenestemann og politikar frå Haugesund. Han vart vald til stortingsrepresentant for Arbeidarpartiet ved tre stortingsval i mellomkrigstida, men melde seg ut av partiet midtvegs i den tredje tingperioden.
Tambopata
Under 3000 moh går ho gjennom jungel i eit økosystem som har nesten permanent skydekke, kjent som tåkeskog eller 'yungas'. Når ho når fram til låglandet, under 500 m i Amazonasbassenget vert Tambopata ei roleg, brei og svingete elv gjennom jungelen i Amazonas. Ho Passerer byen San Rafael og tømmer seg i elva Madre de Dios ved regionhovudstaden Puerto Maldonado.
Tambopata kryssar naturreservatet Tambopata-Candamo og får tilførsel av vatn frå elvane Mosojhuaico og Carama.
Flaming av Pink Floyd
«Flaming» er ein song av det psykedeliske rockebandet Pink Floyd og kom ut på debutalbumet deira The Piper at the Gates of Dawn i 1967. Songen, som er skriven av Syd Barrett, er i hovudsak ein barneliknande leik mellom to vener, derfor «Lazing in the foggy dew». Etter David Gilmour vart med i bandet vart songen verande på spelelista deira ei kort stund i 1968.
Cape Hooker
Cape Hooker er eit nes i nordaust på halvøya som Davis forlandsbre ligg på, på nordkysten av Victoria Land i Antarktis. Med Cape Dayman i aust-søraust dannar det det ytre innløpet til Yule Bay. Det vart oppdaga av kaptein James Clark Ross i 1841, som namngav det etter Joseph Dalton Hooker (seinare sir Joseph), som var naturalist og assisterande kirurg på «Erebus» og vart internasjonalt kjend som botanikar.
Flaming av Pink Floyd
Dette var òg den tredje singelen til Pink Floyd i USA. Singelen gjekk ikkje inn på lista. Mono-miksen frå singelen er noko annleis enn andre stereo- eller monoversjonar av songen. Singelen vart gjeven ut i USA i staden for «Apples and Oranges» med «Paint Box» som B-side. Det var den første singelen til Pink Floyd som ikkje vart gjeven ut i Storbritannia. Den andre singelen var «Let There Be More Light».
I songen vert det referert til edderdun, eiderdown. Fleire andre Pink Floyd-songar inneheld òg slike referansar, som «Julia Dream» og «A Pillow of Winds».
Blåsmark
Blåsmark er ein svensk tettstad i Piteå kommun i Norrbottens län i landskapet Norrbotten. I 2005 hadde tettstaden 332 innbyggjarar. Blåsmark ligg cirka femten kilometer sørvest for Piteå.
Lake Glubokoye
Glubokoye Lake er ein liten innsjø som ligg like aust for Lake Lagernoye og Molodjozjnaja-stasjonen i Thala Hills i Enderby Land i Antarktis. Han vart kartlagt og namngjeve «Glubokoje ozero» (Djupvatnet) av Den sovjetiske antarktisekspedisjonen i 1961–62.
Ingvald Førre
Førre var son til ein sjømann. Han var trykkarlærling i heimbyen, og i Florø og Kristiania. Frå 1906 til 1912 var han redaktør i Haugesunds Arbeiderblad, og arbeidde deretter i andre avistiltak, mellom anna redigerte han avisa Demokraten i juni 1913. Han heldt fram i yrket som redaktør av Hønefos og Oplands Socialdemokrat 1913-14. I 1914 reiste han attende til Haugesund og starta opp eit trykkeri.
Alfred Eder
Alfred Eder er ein austerriksk tidlegare skiskyttar frå Piesendorf i forbundslandet Salzburg, som i perioden 1976-94 deltok i seks påfølgjande vinter-OL. Han vann to individuelle VM-medaljar i løpet av karrieren, begge i bronse. Sonen Simon Eder har delteke internasjonalt i skiskyting i fleire sesongar.
Ingvald Førre
Frå 1919 var Førre tilsett som sjef av sosialetaten i Haugesund kommune, deretter var han i 1923-24 sjef for skatteetaten. I åra frå 1924 til august 1946 var han underfut i kommunen. Samstundes var han i tida 1930-41 også leiar av Noregs Bank si avdeling i Haugesund.
Alfred Eder
Aktiv
Eder deltok i vinter-OL 1976 på austerriksk heimegrunn, utan å kunne gjere seg gjeldande høgt oppe på resultatlistene. Frå 1978 byrja han i enkeltrenn å hevde seg mot dei beste skiskyttarane i verda, men hans internasjonale gjennombrot kom fyrst i 1983 då han tok bronsemedaljen på 10 km under VM i Antholz. Tre år seinare vann han i Oslo si andre VM-bronse, då på normaldistansen over 20 km.
Ingvald Førre
Førre var medlem av Haugesund bystyre 1910-13 og på ny 1919-22. Frå 1925 var fast representant i bystyret fram til andre verdskrigen. Han var varaordførar i 1927 og 1936, medan han i 1937-38 var ordførar.
Alfred Eder
Aktiv
I sin beste sesong i verdscup-turneringa, 1985, vart han nummer fire. Han la opp i 1995, etter å ha delteke i 20 internasjonale meisterskap på rad.
Ingvald Førre
Førre vart vald til inn på Stortinget frå byane i Vest-Agder og Rogaland ved tre val; 1927, 1933 og 1936. Perioden 1931-33 var han vararepresentant til Stortinget. På Tinget var han 1928-30 medlem i Næringskomite nr 1, sidan var han frå 1934 medlem i Sjøfarts- og fiskerikomiteen. I siste halvdelen av 1930-åra gjekk han mot at Arbeidarpartiet skulle endre forsvarspolitikken bort frå ei pasifistisk retning. Han braut med partiet i 1938 og var sidan uavhengig stortingsrepresentant. Med boka Åndskampens vei til det klasseløse fredssamfund gjorde han greie for brotet. I 1940 ytra Førre seg negativt om Elverumsfullmakta.
Etter andre verdskrigen gjekk statsadvokaten i Rogaland inn for å tiltale Førre for landssvik, då han meinte Førre skulle ha bøygd av for den tyske okkupasjonsmakta i 1940. Riksadvokaten vedtok å la vere å tiltale Førre, men irettesette han munnleg for «utilfredstillende nasjonal holdning».
Lemen
Lemen (Lemmus lemmus), òg kalla lomhund, er ein gnagar som høyrer hamsterfamilien til. Han er mest vanleg i fjellstrøk, men finst til ein viss grad òg i låglandet, spesielt i nord. Lemen utgjer ei svært viktig næringskjelde for fjellrev og ulike rovfuglartar. Mellom folk flest er lemenet kjend som ein evig hardhaus og ein skikkeleg hissigpropp.
Kirchbichl
Kirchbichl er ein kommune i distriktet Kufstein i forbundslandet Tirol i Austerrike. Kommunen har ei flatevidd på 14,9 km² og i kring 5 600 ibuarar. Landsbyen Kirchbichl ligg 515 meter over havet.
Kirchbichl ligg i dalen Unterinntal, ved elva Wörgl. Kommunen består av landsbyen Kirchbichl og grendene Oberndorf, Bichlwang, Kastengstatt, Winkelheim, Boden og Bruckhäusl. Landskapet i kommunen er kupert mot nordaust, medan høgfjell dominerer i sørvest. Høgste punktet er i nærleiken av Mittagskogel, 1595 meter over havet, og fire km aust om landsbyen Kirchbichl.
Kirchbichl har vore særleg kjend for sin sementindustri. Sidan 2001 har den tyske kryddermylna Moguntia produsert varene sine ved eit anlegg i Kirchbichl.
Handbags and Gladrags
«Handbags and Gladrags» er ein song skriven i 1967 av Mike d'Abo, som då var frontmann i Manfred Mann. D'Abo skildra songen som «å sei til ei tenåringsjente at vegen til lukka ikkje er gjennom å vere trendy. Det finst djupare verdiar».
Den originale demoen av songen vart oppdaga i 2004 i skapet til Mo Foster.
Chris Farlowe-versjonen
I november 1967 vart songaren Chris Farlowe den første som gav ut ein versjon av songen, produsert av Mike d'Abo. Han nådde 33. plassen på singellista i Storbritannia for Immediate Records. Songen er arrangert med eit pianoriff av Dave Greenslade i bluesskala. Songen kom ut på Farlow-albumet The Last Goodbye i 1969.
Rod Stewart-versjonen
I 1969 spelte Rod Stewart inn ein versjon for albumet An Old Raincoat Won't Ever Let You Down. Denne versjonen av songen vart arrangert av Mike d'Abo, som òg spelte piano på innspelinga. Songen selde heller dårleg og vart lite spelt på radio i USA, men då han kom ut att på singel i 1972, klarte han å gå in på Billboard Hot 100, og nådde 42. plassen i mars. I 1993 spelte Stewart inn ein live-versjon av songen for MTV Unplugged. Denne versjonen finst på albumet Unplugged...and Seated.
Chase-versjonen
I 1971 gav Bill Chase og jazzrockfusion gruppa hans Chase spelte inn ein versjon på singel. Han vart òg gjeven ut på debutalbumet deira Chase i 1971. Songen vart sungen av Ted Piercefield.
Stereophonics-versjonen
I 2001 gav det walisiske rockebandet Stereophonics ut ein versjon av songen på singel. Han vart sidan gjeven ut på nyutgjevinga av albumet Just Enough Education to Perform.
Idiot Wind
«Idiot Wind» er ein song av Bob Dylan frå albumet Blood on the Tracks frå 1975.
Mount Cummings
Mount Cummings er eit fjell ved austenden av Galan Ridge i Dana Mountains i Palmer Land. Det vart først kartlagd av den felles gruppa frå Ronne antarktiske forskingsekspedisjon og Falkland Islands Dependencies Survey, 1947–48, og kartlagd i større detalj av US Geological Survey frå landmålingar og frå flyfoto tekne av U.S. Navy, 1961–67. Det vart namngjeve av Advisory Committee on Antarctic Names etter Jack W. Cummings, ein sambandsmann på Palmer-stasjonen vinteren 1965.
Idiot Wind
Songen vart truleg skriven sommaren 1974 etter comeback-turneen hans med The Band. Etter forslag frå broren, spelte Dylan inn halvparten av songane frå Blood on the Tracks på nytt, inkludert «Idiot Wind». Den nyinnspelte utgåva vart radikalt forskjellig frå den originale utgåva med fullt band som akkompagnement. Originalutgåva hadde stort sett vore ei akustisk soloinnspeling. Innspelinga av desse songane fann stad etter den første trykkinga av Blood on the Tracks, og studiomusikarane som Dylan nytta vart derfor ikkje tilskriven på albumomslaget.
Ein rusten konsertutgåve er avslutningsspor på Hard Rain, over 10 minuttar lang.
Songen vart rangert på 16. plass i magasinet American Songwriter si liste over dei 30 største Bob Dylan-songane.
Norsk versjon
Tom Roger Aadland skreiv ein nynorsk tekst til songen kalla «Vind utan vit» for albumet Blod på spora i 2009.
Modi'in-Maccabim-Re'ut
Modi'in-Maccabim-Re'ut (hebraisk skrift מוֹדִיעִין-מַכַּבִּים-רֵעוּת) er ein by som delvis ligg i Israel og delvis i ingenmannsland mellom Israel og den israelskokkuperte Vestbreidda. Han vart grunnlagd i 2003 Modi'in og Maccabim-Re'ut vart slått saman. Modi'in ligg kring 35 km søraust for Tel Aviv og 30 km vest for Jerusalem, og har samband til desse via hovudveg 443. I 2008 var folketalet 75 000.
Etymologi
Namnet «Modi'in» kjem frå landsbyen «Modi'im» av høgstepresten Mattathias og dei fem sønene hans, som låg i området som den moderne byen ligg. Namnet «Maccabim» er hebraisk for makkabearane og er eit vanleg kallenamn for Mattathias og dei fem sønene hans.
Modi'in
Det gamle Modi'in var staden det jødiske hashmoneiske dynastiet oppstod. Dei regjerte over Judea i det første og andre hundreåret fvt., og er staden der Makkabearopprøret mot dei greske selevkidane starta.
Dagens Modi'in ligg på staden nær den gamle Modi'in som vart skildra i Talmud, men den eksakte plasseringa er uviss. Mogelege stader er Suba, Umm el-'Umdan nær Hovudveg 20 til Canada Park og Latrun, al-Midya og Khirbet el-Burj (Titura).
Bygginga av dagens Modi'in starta i 1993. Han er ein moderne planlagd by med høg standard for byplanlegging. Miljøsaker og framtidi vekst vart teken omsyn til tidleg i planlegginga. Grøne område var ein del av byplanen og utgjer 50% av området innafor bygrensene. Det langvarige målet er å få innbyggjartalet opp i 240 000. Så langt er det godkjend planar for 120 000 innbyggjarar.
Modi'in har vorte ein magnet for innbyggjarar i Jerusalem som er misnøgd med det veksande Haredi-preget til hovudstaden. Tusenvis av innbyggjarar frå Rosh HaAyin, Lod og Ramla har òg flytta til Modi'in. I 2008 vart det avgjort å stoppe veksten til Modi'in slik at Lod og Ramla kunne få utvikle seg. Byen vart planlagt av den kjende arkitekten Moshe Safdie.
Maccabim-Re'ut
Prosjektet som grunnla Maccabim i 1985 vart leia av den internasjonale Maccabi-organisasjonen, medan den nærliggande Re'ut vart grunnlagd i 1987 av offiserar frå Det israelske forsvaret. Stadane vart slått saman til Maccabim-Re'ut i 1990.
Blattnicksele
Blattnicksele er eit 54 hektar stort småsted i Sorsele kommun i Västerbottens län i landskapet Lappland i Sverige. Staden hadde 205 innbyggjarar i 2000 og 187 innbyggjarar i 2005.
Bakgrunnsstoff
Blattnickseles hjemmeside
Daniel Bernoulli
Daniel Bernoulli var ein nederlandsk matematikar som heldt seg det meste av livet i Basel i Sveits. Han samarbeidde med Leonhard Euler på den såkalla Euler–Bernoulli-søyleformelen.
Victor Feldman
Victor Stanley Feldman var ein engelsk jazzmusikar som hovudsakleg spelte piano, vibrafon og perkusjon. Han byrja å spele profesjonelt alt i barndommen og vart etter kvart ein respektert musikar i det britiske jazzmiljøet som vaksen. Feldman flytta til USA i midten av 1950-åra, der han arbeidde innan jazz, men òg som studiomusikar for ei rekkje pop- og rockartistar.
Daniel Bernoulli
Han vart utnemnd til professor i Basel i anatomi, botanikk og fysikk i 1725. Han fekk prisen til Det franske vitskapsakademiet ti gonger for arbeida sine. I hovudverket sitt Hydrodynamica ui 1738, gav han det matematiske grunnlaget for væskerørsler, Bernoulli-prinsippet.
Victor Feldman
I tillegg til karrieren innan jazz, spelte Feldmann med artistar som Frank Zappa i 1967, Steely Dan og Joni Mitchell i 1970-åra og Tom Waits og Joe Walsh i 1980-åra. Feldman spelte perkusjon på Steely Dan-songen «Do It Again», som gjev songen ein latinamerikansk rytme.
Feldman døydde av hjarteinfarkt i 1987 i heimen sin i Los Angeles, 53 år gammal, etter eit astma-anfall.
Daniel Bernoulli
Han var son av Johann Bernoulli, brorson til Jakob Bernoulli og bror til Nikolaus Bernoulli, òg dei viktige matematikarar.
Victor Feldman
I 2009 vart han innlemma i Musicians Hall of Fame and Museum i Nashville.
Som leiar
Kjelde:
Faktor i matematikk
Ein faktor eller divisor i matematikk er at om eit heilt tal a er deleleg med eit heilt tal b, så er b sagt å vere ein faktor i a. På same måte vert ein faktor òg definert for andre typar multiplikasjon, til dømes ved multiplikasjon av polynom.
Arapyabreen
Arapyabreen er ein 11,4 km lang og 5 km brei isbre på austsida av dei sentrale Sentinel Range i Ellsworth Mountains i Antarktis, som ligg sør for Youngbreen. Han flyt sørover langs vestsida av Barnes Ridge og aust for Chapman Peak og flyt saman med Ellenbreen sørvest for Mount Besch.
Isbreen er kalla opp etter feriestaden Arapja søraust i Bulgaria.
Blåviksjön och Söderfors
Blåviksjön och Söderfors er ein liten tettstad i Lycksele kommun i Västerbottens län, Sverige. Desse to er slått saman av SCB på grunn av folketal og areal.
Drill
Drill kan visa til:
Music for Airports
Ambient 1: Music for Airports er eit ambient-album av Brian Eno frå¨1978.
Oversyn
Music for Airports var det første av fire album Eno gav ut i «Ambient»-serien, eit uttrykk han skapte for å skilje den minimalistiske tilnærmingsmåten til songane på dette albumet og produkt frå «dei forskjellige leverandørane av musikk på boks».
Liknande roleg, smålåten musikk hadde vore gjeve ut på album som Evening Star, Discreet Music, Music for Films og Harold Budd sitt The Pavilion of Dreams (som han produserte), men på dette albumet vart konseptet teke heilt ut.
Musikken vart utforma for å kunne spelast som ein kontinuerleg lydinstallasjon, med målet om å avdramatisere den spente, nervøse atmosfæren på ein flyplassterminal. Eno fekk denne ideen då han sat fast på Köln Bonn flyplass i Tyskland på midten av 70-talet. Han måtte vente i fleire timar og var særs irritert over den uinspirerte lydatmosfæren.
Musikken vart nytta på Marine Air Terminal på LaGuardia Airport i New York.
Alle songane vart komponerte av Eno, bortsett frå «1/1», som vart skriven av Eno, tidlegare Soft Machine-trommeslagar og vokalist Robert Wyatt og Rhett Davies.
Heywood Lake
Heywood Lake er den nordlegaste innsjøen i Three Lakes Valley nordaust på Signy Island i Antarktis. Han vart namngjeven av UK Antarctic Place-Names Committee etter Ronald B. Heywood ein limnolog i Life Sciences Division i British Antarctic Survey, som arbeidde på Signy Island i 1962–63 og 1970–71.
Dirty Old Town
«Dirty Old Town» er ein song skriven av Ewan MacColl i 1949 og gjort populær av The Dubliners. Songen har sidan blitt spelt inn av mange andre.
Historie
Songen vart skriven om Salford i Lancashire i England, byen der MacColl vart fødd og voks opp. Han vart opphavleg skriven for eit mellomspel som skulle dekkje eit scenebyte i skodespelet hans Landscape with Chimneys i 1949, sett til ein industriby i Nord-England.
Mach
Mach (M) er eit uttrykk for lydfarten i luft. I turr luft, ved 21 °C er lydfarten om lag 344 m/s (1238 km/t).
Dirty Old Town
Andre versjonar
Kjende utgåver av songen er spelt inn av:
Mach
Eininga vert ofte brukt for å nemna overlydsfarten (supersonisk fart) på lekamar i storleikar x gonger lydfarten. Til dømes er Mach 3 tre gonger lydfarten. Ved passering av lydfarten bryt ein lydmuren.
Svansk
Svansk er eit kartvelsk språk som blir snakka av 15 000 menneske i Nordvest-Georgia. Det er det kartvelske språket som skil seg mest frå dei andre; det skilde sa lag med georgisk, mingrelsk og lazisk rundt år 2000 f.Kr.
Svansk vert for det meste brukt i uformelle samanhengar. Det har ikkje noko skriftspråk og ikkje nokon offisiell status. Dei fleste brukarane snakkar òg georgisk, og det er dette som vert brukt i formelle samanhengar. Det er mindre kunnskapar om språket blant dei yngre, og dette fører til at språket står i fare for å døy ut.
Atholl
Atholl var historisk sett eit mormaerdøme og seinare eit jarledøme. Den fyrste omtalte jarlen av Atholl var Matad, jarl av Atholl, som levde på 1100-talet. I 1703 blei tittelen for området gjort om til hertug av dronning Anne av Storbritannia. Tittelen held òg ei rekkje pretensiøse subsidiære titlar som kjem i tillegg. Desse omfattar marki av Atholl (oppretta 1676), marki av Tullibardine (1703), jarl av Atholl (1629), jarl av Tullibardine (1606 og 1676), jarl av Strathtay og Strathardle (1703), vicomte av Balquhidder (1676), lord Murray av Tullibardine (1604), lord Murray, Balvenie og Gask (1676) og baron Percy (1722). Baroniet Percy er ein del av britisk adel, alle andre titlar tilhøyrer den skotske adelen.
Retten for jarlane av Atholl til å halda tinghus for området blei avvikla i 1746 ved Vedtak om arveleg jurisdiksjon (Heritable Jurisdictions Act), og distriktet var deretter ein del av ein sheriff-rettskrins og seinare fylket Perthshire.
På skotsk-gælisk er namnet Athall, som er avleidd frå gamalirsk Ath-fhotla, «anna» eller «nye Irland». Fotla er det tradisjonelle namnet for Irland.
Byar og landsbyar i Atholl er mellom anna Aberfeldy, Ballinluig, Blair Atholl, Dunkeld, Logierait, Pitlochry og Weem.
André Øvredal
André Øvredal er ein norsk filmregissør og manusforfattar.
Karriere
André Øvredal utdanna seg innan film (Bachelor of Arts) ved Brooks Institute of Photography i California frå 1996. Her regisserte han thrilleren Future Murder, som kom ut i 2000. Sidan 1998 regisserte han over 100 reklamefilmar før han lanserte langfilmen Trolljegeren i 2010. Filmen hadde eit budsjett på nesten 20 millionar kroner, og hadde m.a. Otto Jespersen og Robert Stoltenberg i hovudrollene. Øvredal var både regissør og manusforfattar på filmen, og filmen vart også send i utlandet.
I 2010 vann Trolljegeren Folkets Amanda under utdelinga av Amandaprisen.
André Øvredal er no aktuell med den nye kortfilmen Tunnelen, basert på ei science-fiction-novelle av Alice Glaser. Filmen finn stad i ei framtidig verd prega av sterk overfolking.
Mount Curl
Mount Curl er ein snødekt fjelltopp på ein rygg som ligg 4 nautiske mil aust-nordaust for Gatlin Peak, like nordaust for Welch Mountains i Palmer Land. Det vart kartlagd av US Geological Survey i 1974, og vart namngjeven av Advisory Committee on Antarctic Names etter James E. Curl, ein glasiolog i US Antarctic Research Program på Sør-Shetlandsøyane, 1971–72, 1972–73 og 1973–74.
Inambari
Inambari òg Inampare eller Azul, er ei elv i Peru og ein del av Amazonasbassenget. Det meste av elva renn gjennom regionen Madre de Dios, omtrentleg lengd er 437 kilometer fram til utlaupet i Madre de Dios ved landsbyen Inambari.
Ei kjelde til elva er det snødekte fjellet Ananea, ved Llustha Jakke. Dei største sideelvane som fører vatn til Inambari er elvane Sangaban og Marcapata. Øvre delar av elva renn i regionane Cuzco og Puno. Inambari passerer gjennom landsbyane Belem, Pacchani, Puerto Leguía, Puerto San Carlos, Las Hormigas og Inambari ved munningen av sideelva Mamoré.
Mathis Nilsen Eira
Mathis Nilsen Eira er ein norsk samisk politikar og reindriftsutøvar som sidan 2009 har sete på Sametinget for Norske Samers Riksforbund. Han er innvald frå Ávjovárri valkrins og vart sist attvald i 2021.
Eira er leiar i nærings- og kulturkomiteen og medlem av kontrollutvalet på Sametinget.
Egyptisk matematikk
Egyptisk matematikk er matematikk som utvikla seg i Egypt frå kring 3000 fvt. til kring 300 fvt.
Den egyptiske byggekunsten og landmålinga gjorde det naudsynt å ha ein høgt utvikla reknekunst. Ahmes-rekneboka og eit papyrus som i dag ligg i Moskva er dei viktigaste kjeldene for kjennskapen til den egyptiske matematikken. Dei er begge frå kring 1600 fvt.
Egyptarane skreiv alle brøkar som summen av dei såkalla stambrøkane, det vil sei brøkar med 1 til teljar. Ein finn detaljerte reglar for rekning med slike stambrøksummar i dei to nemnde skriftene i form av til dels kompliserte døme. I tillegg kunne egyptarane rekne ut areal og volum. Dei gjorde bruk av ein tilnærmingsmetode som svarar til verdien (16/9)² eller om lag 3,1605 for forholdstalet π.
SQL
SQL (frå Structured Query Language) er eit databasehandteringsspråk som nyttar seg av såkalla «spørjestrengar» for å handsama informasjonen i databasar.
Døme:
vil søkja gjennom databasetabellen «TabellNamn» etter verdien «Verdi» i kolonnen «KolonneNamn» og lista alle funna i fallande rekkjefølgje.
Resultatet frå spørjinga vert lagra i ein mellombels tabell ein kallar resultset. Som regel har ein eit databasehandteringsprogram ein loggar seg inn på for å gjera slike operasjonar, men om ein skal manipulera dataa gjennom brukaraktivitet på nettstader, må ein gjerne bruke eit anna språk for å presentera resultata på ein høveleg måte. Eit slikt språk er til dømes PHP.
Ann Radcliffe
Ann Radcliffe var ein engelsk forfattar, kjent som ein av pionerane for den gotiske romanen, særleg den kvinnelege.
Ann Radcliffe var fødd i Holborn i London som den einaste dottera til William og Ann Ward. 22 år gammal blei ho gift med journalisten og redaktøren William Radcliffe. Samlivet var barnlaust, og Ann blei oppmuntra av mannen til å byrja å skriva forteljingar.
Indre Østfold kommune
Indre Østfold er ein kommune i Viken fylke som vart danna den 1. januar 2020 gjennom samanslåing av kommunane Askim, Spydeberg, Trøgstad, Eidsberg og Hobøl.
Asterbreen
Asterbreen er ein isbre i Antarktis som heller ned austsida av Craddock Massif og flyt mellom Elfring Peak og Willis Ridge ut i Thomasbreen i Sentinel Range i Ellsworth Mountains. Han vart namngjeven av Advisory Committee on Antarctic Names i 2006, etter Richard C. Aster, ein professor i geofysikk ved New Mexico Institute of Mining and Technology, som var involvert i vulkanologiske studiar ved vulkanobservatoriet ved Mount Erebus på Ross Island.
Indre Østfold kommune
Kommunen har 44 242 innbyggjarar (2020). Han omfattar to byar, Askim og Mysen, og tettstadene Ringvoll, Tomter, Knapstad, Spydeberg, Båstad, Skjønhaug, Havnås, Slitu, Hærland, Trømborg og Kirkefjerdingen.
Ann Radcliffe
Ann Radcliffe sine romanar blei sjangerdannande for den romanforma som er blitt kalla den gotiske. Radcliffe sjølv hadde førstehands kjennskap til det engelske landskapet og herregardane der. Ei av dei sterke sidene hennar er miljøskildringane. Ho viser òg ei imponerande evne til å la det mysteriøse og overnaturlege falla innanfor grensene av det som kan forklarast naturleg. Mange av dei som etterlikna henne på 1800-talet hadde ikkje same sikre evne til miljøskildring og plott, slik at mykje av den gotiske fiksjonsprosaen ytrar seg som banaliserte versjonar av Radcliffe, med usannsynligheiter og skrekkeffektar.
Innverknad på seinare forfattarar
I Maria Edgeworth sin roman Belinda (1801), noterer lady Delacour om Clarence Hervey sine brev, «Here, my love, if you like description… here is a Radcliffean tour along the picturesque coasts of Dorset and Devonshire.» Ho er også nemnd av Victor Hugo i Les Misérables (De elendige).☃☃
Den franske forfattaren Paul Féval (père) nytta forfattaren Radcliffe som ein av dei litterære figurane sine i romanen La Ville Vampire (1867). Tilsvarande er Radcliffe portrettert i filmen Becoming Jane (2007) av Helen McCrory der ho møter Jane Austen og oppmuntrar henne til å forfølgja ein karriere som forfattar. Det finst ingen historiske bevis for eit slikt møte, sjølv om verka til Radcliffe tydeleg har hatt ein innverknad på Austen si litterære utvikling.
Blentarp
Blentarp er ein tettstad i Sjöbo kommun i Skåne län i Sverige. I 2005 hadde tettstaden 1 144 innbyggjarar.
Bleket
Bleket er ein svensk tettstad i Tjörns kommun i Västra Götalands län i landskapet Bohuslän. I 2005 hadde tettstaden 236 innbyggjarar.
Steingard
Steingard (norrønt steingarðr) eller steingjerde er eit tørrstabla gjerde av stein. Det er kjend frå fleire stader, mellom anna i Noreg, der ein kjenner til steingardar frå eldre jernalder.
Bruk
Steingardar kan brukast som gjerde for dyr og som grensemarkering for menneske. Fleire stader i Noreg er det blitt bygt steingardar for å markere grensene for større område, som fylkes- eller heradsgrenser.
Konstruksjon
Ein norsk steingard er alltid bygt av tørrlødd stein. Ein reknar med at dei i hovudsak kan definerast som tre typer:
Alexander Eik
Alexander Eik er ein norsk filmregissør og skodespelar frå Oslo.
Karriere
Alexander Eik debuterte med kortfilmen Første akt i 2000, der han sjølv hadde regi og manus. Kortfilmen vann Amandaprisen 2001 for beste kortfilm. Han fylgte opp med kortfilmen Skoletrøtt i 2001, og hadde ei rolle som skodespelar i kortfilmen Dublin i regn same året.
Den fyrste langfilmen han regisserte, vart Kvinnen i mitt liv frå 2003, med Thomas Giertsen og Ane Dahl Torp i hovudrollene. Etter dette har han hatt suksess med regien av tre Varg Veum-filmar: Kvinnen i kjøleskapet (2008), Begravde hunder (2008) og I mørket er alle ulver grå (2011). Alexander Eik har også regissert reklamefilmar, samt musikkvideoar for kjende artistar som Morten Abel, Klovner i Kamp og Turboneger.
Kenneth Moe
Kenneth Moe er ein norsk skjønnlitterær forfattar.
Han debuterte på Pelikanen Forlag i 2015 med kortromanen Rastløs, som han fekk Tarjei Vesaas' debutantpris for.
Gabriel Cramer
Han var professor i Genève og arbeidde særleg med eigenskapane til algebraiske kurver. Han medverka òg til utviklinga av læra om determinant og Cramer-formelen gjev ein regel for løysing av lineære likningar. Hovudverket hans er Introduction à l'analyse des lignes courbes algébriques (1750).
Kvernkall
Kvernkall er eit vasshjul på ein vertikal aksling, med skråstilte skovlar som vatnet vert leia inn mot. Rørslemengda til vatnet utøver ei kraft på skovlane, som vert omforma til eit dreiemoment som driv akslingen rundt. Effekta vert så nytta til drift av ein kvernstein.
Kvernkallen er utforma med ein loddrettståande trestokk (akslingen), som er opplagra i begge endar. Øvre enden av stokken, som er grannare oppe enn nede, når opp gjennom golvet i kvernhuset. Nedst på stokken er skovlar felt inn. Gjennom ei vassrenne vert vatn leia mot skovlane, som fangar opp vasstrålen frå vassrenna slik at kvernkallen roterer. I øvre enden av stokken er det felt inn ei snelle av jarn som går gjennom eit hol i den underliggande, fastfesta kvernsteinen og endar i eit tverjarn, ei sigle, som er felt inn i den roterande oversteinen.
Kvernkallen var i bruk i Noreg frå tidleg i norsk mellomalder. Kvernhus med kvernkall vart nytta i Noreg til og med 2. verdskrigen. Folk mol då korn illegalt på gardskvernar.
Sjå òg
Vasshjul
Blidsberg
Blidsberg er ein svensk tettstad i Ulricehamns kommun i Västra Götalands län i landskapet Västergötland. I 2005 hadde tettstaden 536 innbyggjarar.
Bearmanbreen
Bearmanbreen er ein isbre som startar like ved Mount Howell sentralt på Thurston Island. Isbreen flyt ut sør i Schwartz Cove på sørsida av øya. Han vart namngjeven av Advisory Committee on Antarctic Names etter F.O. Bearman, fotograf i den austlege gruppa under U.S. Navy Operasjon Highjump, som tok flyfoto av denne breen og nærliggande kyststrok, 1946–47.
Gaukesyrefamilien
Gaukesyrefamilien er ei plantefamilie i gruppa tofrøbladingar. Det finst 800-900 artar i verda, dei fleste i slekta Oxalis. I Noreg veks to artar. Begge i slekta oxalis. Medlemane i familien er små fleirårige plantar og tre med trekopla blad og femtalsblomster. Dei har ti mjølberarar og fem griflar.
Aaron Ciechanover
Prisen vart vunnen for å ha skildra metoden som celler nyttar for å degradere og resirkulere protein ved hjelp av ubikvitin.
Index Point
Index Point er eit lågt, isdekt nes som dannar austenden av Mountaineer Range på kysten av Victoria Land i Antarktis. Neset ligg ved enden av Marinerbreen, 2,4 km vest for Emerging Island. Det fekk dette namnet i 1966 av New Zealand Antarctic Place-Names Committee fordi forma liknar ein peikefinger (index finger på engelsk).
Mount Dewe
Mount Dewe er eit fjell søraust i Hauberg Mountains i Palmer Land. Det vart kartlagd av US Geological Survey frå landmålingar og flyfoto tekne av U.S. Navy, 1961–67, og vart namngjeven av Advisory Committee on Antarctic Names etter Michael B. Dewe, ein glasiolog ved Byrd-stasjonen, sommaren 1965–66.
Skeise-NM 1954
Noregsmeisterskapen på skeiser 1954 for menn vart avvikla på Bislett stadion i Oslo helga 2. og 3. januar. Hjalmar Andersen vart norsk meister for fjerde og siste gong.
NM på skeiser 1954
Dato: 2./3. januar 1954
<br style="clear:both;" />
RS «Sjøfareren»
RS 75 «Sjøfareren» var ei redningsskøyte bygd for Redningsselskapet i 1968. Ho vart konstruert av Leif Gjerver og bygd av Smedvik mek Verkstad A/S i Tjørvåg på Sunnmøre. Med ei lengd på 92 fot, 28,36 meter, er ho den største redningsskøyta som Redningsselskapet har hatt. Skøyta kosta 2,5 millionar kroner. Det meste av byggesummen vart samla inn i høve 75-års jubileet i Redningsselskapet.
Namnet «Sjøfareren» fekk ho fordi handelsflåten stod sentralt i innsamlingsaksjonen.
Skeise-NM 1954
500 meter
<br style="clear:both;" />
RS «Sjøfareren»
På 1970-talet vart «Sjøfareren» vekkleigd til Norges Geografiske Oppmåling for tokt til Svalbard. Det vart montert ein ekstra radar. Han har vorte sett på som ei årsak til at over halvparten av mannskapet som har vore ombord har utvikla fekk kreft.
Andreas Galtvik
Andreas Petersson Galtvik var ein norsk gardbrukar og politikar for Venstre, frå Frosta i Nord-Trøndelag. Han var ordførar og stortingsmann.
I yngre år gjekk Galtvik på Lars M. Bentsen og Hans Konrad Foosnæs sin folkehøgskule i Stjørdal. Han tok i 1882 over farsgarden i Frosta og dreiv han til 1927. Galtvik var direktør i Frosta sparebank frå 1879 til 1934. I 1898 var han med og stifta Frosta dampskipsselskap, der han var styreformann til 1910. Åstadskommissær frå 1884.
Galtvik var medlem i Frosta heradsstyre i samanhengande førti år, frå 1886 til 1925. Han var ordførar 1898-1913, 1917-19 og 1923-25, til saman 22 år. Åra 1896-99 var han formann i Indtrøndelagens og Namdalens folkevæbningssamlag, ei rørsle som var arbeidde for ei aktivistisk linje i unionspørsmålet. Formann i Stjør- og Verdalens fiskeristyre frå 1894.
Galtvik var stortingsmann for Nordre Trondhjems amt 1900-06. I den fyrste perioden 1900-03 var han medlem i landbrukskomiteen, i den andre perioden medlem av justiskomiteen. 1906-09 var han vararepresentant for stjørdalingen Bernhard Øverland, møtte då i 1907 frå 17. juli og i 1908 frå 12. august. 1909-18 representerte Galtvik valkrinsen Stjørdalen, i alle år medlem av tollkomiteen, sekretær 1913-15 og nestformann 1916-18. Siste valperioden på Stortinget, 1919-21, var han atter representant for Nord-Trøndelag, nestformann i finans- og tollkomiteen.
Skeise-NM 1954
5000 meter
<br style="clear:both;" />
1500 meter
<br style="clear:both;" />
10000 meter
<br style="clear:both;" />
Davies Top
Davies Top er eit kjenneleg isolert fjell 2360 moh, på austsida av Wakefield Highland, nær toppen av Lurabeebreen nord i Palmer Land. Det vart fotografert frå lufta av Ronne antarktiske forskingsekspedisjon den 22. desember 1947, og kartlagd av Falkland Islands Dependencies Survey (FIDS) i november 1960. Det vart namngjeve av UK Antarctic Place-Names Committee etter Anthony G. Davies frå FIDS, som var militærlege ved Horseshoe Island og Stonington Island, 1960.
Bellisimebreen
Bellisimebreen er ein isbre kring 4 nautiske mil lang som flyt sør frå Thurston Island aust for Myersbreen. Han vart namngjeven av Advisory Committee on Antarctic Names etter Lynda B. Bellisime i US Geological Survey (USGS) som del av USGS-laget som kompilerte 1 5 000 000-skala kart basert på Advanced Very High Resolution Radiometer i Antarktis av Siple Coast-området i 1990-åra.
Hans Ole Eira
Hans Ole Eira er ein norsk samisk politikar frå Masi i Kautokeino kommune som frå 2021 sit i sametingsrådet for Senterpartiet. Medan han sit i rådet, møter Kirsten Inger Anti fast på Sametinget for han.
Frå 2020 til 2021 sat Eira i òg sametingsrådet og Jan Ole Klemet Hermansen var vara for han på Sametinget i denne perioden. Opphavleg var det Ellinor Marita Jåma frå Åarjel-Saemiej Gïelh som skulle ta over i rådet etter at Berit Marie Eira frå Flyttsamelista hadde sete der i to år. Då Jåma meldte at ho ikkje kunne ta rolla, vart avtalen forhandla om, og Hans Ole Eira fekk plassen i staden.
Innlandet fylke
Innlandet er eit fylke i Noreg som blei danna 1. januar 2020. Det består av dei tidlegare fylka Hedmark og Oppland bortsett frå kommunane Jevnaker og Lunner, som blei overførte til Viken fylke. Innlandet grensar til Trøndelag fylke i nord, Møre og Romsdal i nordvest, Vestland fylke i vest og Viken i sør. Dessutan har det grense til Sverige i aust.
Området dekkjer nær 17 prosent av fastlandsarealet i Noreg, og spennar frå Osloregionen i sør til Trøndelag i nord. Mot vest er regionen avgrensa av Jotunheimen og fjellområda i Valdres, og i aust av svenskegrensa.
Den største innsjøen i Noreg, Mjøsa, ligg sentralt plassert midt i Innlandet. Rundt Mjøsa ligg byane Brumunddal, Gjøvik, Moelv, Hamar og Lillehammer, som også er kjende som Mjøsbyane og Mjøsbyregionen.
I tillegg til den største innsjøen i Noreg husar Innlandet også det høgaste fjellet i Noreg, Galdhøpiggen, og den lengste elva, Glomma.<!-- Innlandet har en stor jord- og skogbruksbasert sektor. Om lag 20 prosent av jordbruksproduksjonen i Norge skjer i Innlandet, og rundt 40 prosent av all hogst.
Historie
Innlandet tilsvarer Oplandenes amt som ble opprettet i 1757, da amtet ble utskilt ut fra Akershus stiftamt og som var underlagt dette hovedamtet. I 1781 ble Oplandenes amt delt i Kristians amt og Hedemarkens amt, disse ble også kalt Vestre og Østre Oplandenes amter. I 1919 skiftet disse igjen navn til henholdsvis Oppland og Hedmark fylker.
Hedmark og Oppland blir til Innlandet
Fylkesmannsembetet til det nye sammenslåtte fylket Innlandet er besluttet lokalisert i Lillehammer allerede fra 2019. Hovedsetet for administrativ og politisk ledelse for den nye fylkeskommunen er besluttet lagt til Hamar, men det blir også fylkeskommunale funksjoner i Lillehammer. Tidligere justisminister Knut Storberget er utnevnt til fylkesmann for Innlandet.